b"\n_START_ARTICLE_\nDoreen Massey (geografkinja)\n_START_PARAGRAPH_\nDoreen Massey FRSA FBA (3. sije\xc4\x8dnja 1944.-11. o\xc5\xbeujka 2016.), suvremena britanska dru\xc5\xa1tvena znanstvenica i geografkinja._NEWLINE_Massey je ro\xc4\x91ena u Manchesteru, a studirala na Oxfordu i Philadelphiji, zapo\xc4\x8dev\xc5\xa1i svoju karijeru u think tanku Centre for Environmental Studies (CES) u Londonu. CES je okupljao nekoliko klju\xc4\x8dnih analiti\xc4\x8dara suvremene britanske ekonomije, a Massey je me\xc4\x91u ostalima uspostavila radno partnerstvo s Richardom Meeganom. Nakon \xc5\xa1to je CES zatvoren, preselila se na akademiju na OU. Nakon istaknute karijere dobila je Prix Vautrin Lud (\xe2\x80\x98Nobel de G\xc3\xa9ographie\xe2\x80\x99) 1998. godine._NEWLINE_Doreen Massey je relativno \xc4\x8desta medijska komentatorica, posebice o industrijskim i regionalnim trendovima, a u svojoj ulozi profesorice na OU-u sudjeluje u nekoliko edukativnih TV programa i pisanju knjiga.\n_START_SECTION_\nOp\xc4\x87i pregled njezinih argumenata\n_START_PARAGRAPH_\nGlavna podru\xc4\x8dja istra\xc5\xbeivanja Doreen Massey jesu globalizacija, nejednak regionalni razvoj, gradovi i rekonceptualizacija mjesta. Iako je glavna asocijacija na Massey analiza suvremenog zapadnog kapitalisti\xc4\x8dkog dru\xc5\xa1tva, ona je tako\xc4\x91er radila u Nikaragvi i Ju\xc5\xbenoj Africi._NEWLINE_Masseyjin rani rad na CES-u utemeljio je bazu za njezinu teoriju 'prostorne podjele rada' (geometrija sile), koja tvrdi kako su dru\xc5\xa1tvene nejednakosti generirane nejednako\xc5\xa1\xc4\x87u kapitalisti\xc4\x8dke ekonomije koja stvara zgr\xc4\x8denu podjelu izme\xc4\x91u bogatih i siroma\xc5\xa1nih regija, te izme\xc4\x91u dru\xc5\xa1tvenih klasa. 'Prostor je bitan' za siroma\xc5\xa1tvo, blagostanje i bogatstvo. Tijekom godina ova je teorija usavr\xc5\xa1ena i pro\xc5\xa1irena, no prostor i prostorni odnosi ostali su i dalje centar njezina pogleda na suvremeno dru\xc5\xa1tvo._NEWLINE_Dok je Massey zagovarala va\xc5\xbenost mjesta, njen se polo\xc5\xbeaj podudarao s onima koji tvrde protiv esencijaliziranih ili stati\xc4\x8dkih zamisli, gdje:_NEWLINE_mjesta nemaju pojedina\xc4\x8dne identitete, ve\xc4\x87 mnogostruke._NEWLINE_mjesta nisu zamrznuta u vremenu, ve\xc4\x87 predstavljaju procese._NEWLINE_mjesta nisu ogra\xc4\x91eni prostori s jasnom unutra\xc5\xa1njosti i vanj\xc5\xa1tinom._NEWLINE_Massey je uporabila primjer ceste Kilburn High Road na sjeverozapadu Londona kako bi pokazala primjer kojeg je nazvala 'progresivnim' ili 'globalnim' smislom mjesta, \xc5\xa1to je prikazala u eseju 'A Global Sense of Place'."